CELEX: 31994R0705
Language: el
Date: 1994-03-29
Title: Κανονισμός (ΕΚ) αριθ. 705/94 της Επιτροπής της 29ης Μαρτίου 1994 για την τροποποίηση του κανονισμού (ΕΟΚ) αριθ. 1858/93 σχετικά με τη θέσπιση των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια των εσόδων εμπορίας στον τομέα της μπανάνας

Avis juridique important

|

31994R0705

Κανονισμός (ΕΚ) αριθ. 705/94 της Επιτροπής της 29ης Μαρτίου 1994 για την τροποποίηση του κανονισμού (ΕΟΚ) αριθ. 1858/93 σχετικά με τη θέσπιση των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια των εσόδων εμπορίας στον τομέα της μπανάνας  

Επίσημη Εφημερίδα αριθ. L 085 της 30/03/1994 σ. 0007 - 0007 Φινλανδική ειδική έκδοση: Κεφάλαιο 3 τόμος 56 σ. 0145  Σουηδική ειδική έκδοση: Κεφάλαιο 3 τόμος 56 σ. 0145 

ΚΑΝΟΝΙΣΜΟΣ (ΕΚ) αριθ. 705/94 ΤΗΣ ΕΠΙΤΡΟΠΗΣ της 29ης Μαρτίου 1994 για την τροποποίηση του κανονισμού (ΕΟΚ) αριθ. 1858/93 σχετικά με τη θέσπιση των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς  αντισταθμιστικής ενίσχυσης για την απώλεια των εσόδων εμπορίας στον τομέα της μπανάναςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 σχετικά με την κοινή οργάνωση των αγορών στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 14,  Εκτιμώντας:  ότι ο κανονισμός (ΕΟΚ) αριθ. 1858/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 526/94 (4), προβλέπει ότι η πληρωμή της προκαταβολής εξαρτάται από τη σύσταση εγγύησης κατά την υποβολή της αίτησης- ότι, προς το συμφέρον των κοινοτικών παραγωγών, είναι προτιμότερο να προβλεφθεί η σύσταση αυτής της εγγύησης, όχι κατά τη στιγμή της υποβολής της αίτησης, αλλά πριν από την πληρωμή της προκαταβολής- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Μπανάνες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 4 παράγραφος 3 του κανονισμού (ΕΟΚ) αριθ. 1858/93 αντικαθίσταται από το ακόλουθο κείμενο:  "3. Η πληρωμή της προκαταβολής εξαρτάται από τη σύσταση μιας εγγύησης. Το ποσό της εγγύησης ορίζεται στο 50 % του ποσού της προκαταβολής."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Μαρτίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 320 της 22. 12. 1993, σ. 15.  (3) ΕΕ αριθ. L 170 της 13. 7. 1993, σ. 5.  (4) ΕΕ αριθ. L 66 της 10. 3. 1994, σ. 19.